
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 86
                                                              din 29 martie 2018
       privind modificarea cotizației anuale a Municipiului Sighișoara ca membru fondator al Asociației  Sportive Handbal Club Municipal Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8.633/28.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 27/30.01.2014 privind participarea Municipiului Sighișoara prin Consiliul Local Sighişoara, ca membru fondator în Asociaţia Sportivă Handbal Club Municipal Sighişoara și aprobarea actului constitutiv al acestei asociații, modificată și completată prin Hotărârea Consiliului Local Sighișoara nr. 31/27.02.2014, Hotărârea Consiliului Local Sighișoara nr. 66/27.10.2016 și prin Hotărârea Consiliului Local Sighișoara nr. 67/27.04.2017;

Luând în considerare Hotărârea Consiliului Local Sighișoara nr. 208/28.12.2017 privind aprobarea înfiinţării Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

Ţinând cont de prevederile art. 1 şi art. 2 lit. „c” din Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare;

Luând în considerare prevederile art. 3 alin. (1) și art. 26 din Legea nr. 69/2000 a educaţiei fizice şi a sportului, cu modificările şi completările ulterioare și ale Regulamentului de punere în aplicare a dispozițiilor Legii educației fizice și a sportului nr. 69/2000, aprobat prin Hotărârea Guvernului nr. 884/13.09.2001;

Văzând și prevederile Legii nr. 273/2006 privind finanțele publice locale, cu modificările și completările ulterioare;

Ținând cont de Raportul de activitate al echipei de handbal pentru anul competițional 2016-2017, prezentat de Asociația Sportivă Handbal Club Municipal Sighișoara și înregistrat la Municipiul Sighișoara cu nr. 6.522/08.03.2018;

Având în vedere adresa Asociației Sportive Handbal Club Municipal Sighișoara, înregistrată la Municipiul Sighișoara cu nr. 3.829/09.02.2018, prin care se solicită modificarea cotizației Municipiului Sighișoara;

Luând în considerare adresa Asociației Sportive Handbal Club Municipal Sighișoara, înregistrată la Municipiul Sighișoara cu nr. 8.140/22.03.2018, prin care se solicită modificarea cotizației Municipiului Sighișoara;

Văzând Raportul de specialitate cu nr. 8.635/28.03.2018 al Direcției Relaţii Publice și Comunicare, prin care se justifică modificarea cotizației anuale a Municipiului Sighișoara, îndeplinindu-se prevederile legale în acest sens;

În temeiul prevederilor art. 36 alin. (2) lit.”d”, alin. (6) lit. „a”, pct. 6, alin. (7) lit. „a”, alin. (9), art. 45 alin. (2) şi a art. 115 alin. (1) lit. „b” din Legea nr. 215/2001, Legea administrației publice locale, republicată, cu modificările şi completările ulterioare,

             H O T Ă R Ă Ş T E:
Art. 1. Se aprobă majorarea cotizației anuale a Municipiului Sighișoara ca membru fondator al Asociației Sportive Handbal Club Municipal Sighișoara cu 60.000 lei până la preluarea echipei de handbal de către Clubul Sportiv Municipal Sighișoara.
Art. 2. Cotizația Municipiului Sighișoara, în calitate de membru fondator al Asociației Sportive Handbal Club Municipal Sighișoara, este de 485.000 lei, plătită în rate lunare, pe baza facturilor fiscale și a documentelor justificative prezentate de Asociația Sportivă Handbal Club Municipal Sighișoara.
Art. 3. Cu respectarea art. 13 lit. „l” din Statutul Asociației Sportive Handbal Club Municipal Sighișoara, asociația va proceda la modificarea art. 37 din Statut. 
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Biroul Buget, Contabilitate, Salarizare, Direcția Relaţii Publice și Comunicare din cadrul Municipiului Sighișoara și persoanele desemnate în Consiliul Director al Asociației Sportive Handbal Club Municipal Sighișoara.
Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 10 voturi ”pentru”și 8 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Relaţii Publice şi Comunicare;
  1 ex. Biroul Buget, Contabilitate, Salarizare – Direcţia Economică;

  5 ex. persoanele desemnate în Consiliul Director;

  1 ex. Asociaţia Sportivă Handbal Club Municipal Sighişoara.

15 ex. 

B.A.
